stanford-oval/wikipedia huggingface dataset:
Big Hornin piirikunta (Wyoming)
Väestö

Vuoden 2000 väestönlaskennan mukaan Big Hornin piirikunnassa asui 11 461 ihmistä. Väestötiheys oli hieman yli yksi asukas/neliökilometri. 14,10 prosenttia piirikunnan asukkaista eli köyhyysrajan alapuolella. Piirikunnan etninen jakauma oli seuraavanlainen:
94,03 % valkoihoisia
3,37 % muita rotuja
1,46 % sekoittuneita
0,75 % alkuperäisasukkaita
0,21 % aasialaistaustaisia
0,11 % mustaihoisia
0,07 % Tyynenmeren kansoja
6,17 prosentilla väestöstä oli hispaanoselvennä- tai latinotausta. Sukujuuriltaan asukkaat olivat enimmäkseen englantilaista (21,4 %), saksalaista (23,0 %), amerikkalaista (8,1 %) tai irlantilaista (8,0 %) syntyperää.
Asutuskeskukset

Basin, Burlington, Byron, Cowley, Deaver, Frannie, Greybull, Hyattville, Lovell, Manderson
Aiheesta muualla

Wikimedia Commonsissa on kuvia tai muita tiedostoja aiheesta .
Big Hornin piirikunnan virallinen kotisivu (englanniksi)
Rekisteri Wyomingin historiallisista paikoista, Big Hornin piirikunta (englanniksi)
Wyomingin osavaltio
| --- | --- |
Piirikunnat:   Albany  Big Horn  Campbell  Carbon  Converse  Crook  Fremont  Goshen  Hot Springs  Johnson  Laramie  Lincoln  Natrona  Niobrara  Park  Platte  Sheridan  Sublette  Sweetwater  Teton  Uinta  Washakie  Weston 
Kaupungit:   Buffalo  Casper  Cheyenne (pääkaupunki)  Cody  Douglas  Evanston  Gillette  Green River  Kemmerer  Lander  Laramie  Newcastle  Powell  Rawlins  Riverton  Rock Springs  Sheridan  Torrington  Worland 
Kunnat (town):   Afton  Albin  Alpine  Baggs  Bar Nunn  Basin  Big Piney  Burlington  Burns  Byron  Chugwater  Clearmont  Cokeville  Cowley  Dayton  Diamondville  Dixon  Dubois  East Thermopolis  Edgerton  Elk Mountain  Encampment  Evansville  Fort Laramie  Frannie  Glendo  Glenrock  Granger  Greybull  Guernsey  Hanna  Hartville  Hudson  Hulett  Jackson  Kaycee  Kirby  La Barge  La Grange  Lingle  Lost Springs  Lovell  Lusk  Lyman  Manderson  Manville  Marbleton  Medicine Bow  Meeteetse  Midwest  Mills  Moorcroft  Mountain View  Opal  Pavillion  Pine Bluffs  Pinedale  Pine Haven  Ranchester  Riverside  Rock River  Rolling Hills  Saratoga  Shoshoni  Sinclair  Star Valley Ranch  Sundance  Superior  Ten Sleep  Upton  Thayne  Van Tassell  Wamsutter  Whatland  Wright  Yoder
Angervo

Angervo on useiden eri kasvisukujen ja niihin kuuluvien lajien nimen osa sekä sukunimi:
Kasvit > Ruusukasvit

Ruusukasvien heimossa angervolajeja on ainakin seuraavissa seitsemässä suvussa:
heisiangervot (Physocarpus)
mesiangervot eli tuoksuangervot (Filipendula)
nukka-angervot (Holodiscus)
pensasangervot (Spiraea)
perhoangervot (Gillenia)
pihlaja-angervot (Sorbaria)
töyhtöangervot (Aruncus)
Kasvit > Rikkokasvit

Rikkokasvien heimossa angervolajeja on ainakin seuraavissa neljässä suvussa:
jaloangervot (Astilbe)
kilpiangervot (Astilboides)
vaahtera-angervot (Mukdenia)
valeangervot (Rodgersia)
Sukunimi

Ari Angervo (s. 1944), viulisti, kapellimestari ja musiikkipedagogi, Juho Angervon poika
Dagi Angervo (1904–1991), näyttelijä
Hannele Segerstam o.s. Angervo (s. 1943), viulisti
Heljä Angervo-Karttunen (1940–2019), oopperalaulaja
Juho Angervo (1904–1965), säätieteilijä ja säveltäjä, Willie Angervon poika
Kyösti Angervo (1907–1992), professori
Olavi Angervo (s. 2003), lapsinäyttelijä
Piippa Heliö-Angervo (1902–1984), lausuntataiteilija ja musiikinopettaja
Sointu Angervo (s. 1941), näyttelijä, ohjaaja ja teatterinjohtaja, Juho Angervon tytär
Tauno Angervo (1908–2001), pankki- ja vakuutusalan toimija
Willie Angervo (1875–1938), lääkäri, kirjailija ja teosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Angervo”, voi hakea sivunnimihaulla, laajalla sivunnimihaulla tai tekstihaulla.
Bill Masterton

William ”Bill” Masterton (16. elokuuta 1938 Winnipeg, Kanada – 15. tammikuuta 1968) oli kanadalainen jääkiekkoilija, pelipaikaltaan keskushyökkääjä. Hän on ensimmäinen pelaaja, joka on kuollut NHL-ottelussa saamiinsa vammoihin. Hänen muistonsa kunniaksi perustettiin Bill Masterton Memorial Trophy -palkinto.
Masterton pelasi urallaan yhden kauden, kauden 1967–1968, Minnesota North Starsissa. Hän nousi NHL:ään North Starsin liityttyä sinne liigan historian ensimmäisessä laajennuksessa vuonna 1967.
Mastertonin kohtalokas onnettomuus sattui 14. tammikuuta 1968 Minnesota North Starsin ja Oakland Sealsin välisessä ottelussa. Tultuaan kentälle hän kaatui Larry Cahanin ja Ron Harrisin taklauksen takia päin laitaa ja löi päänsä menettäen tajuntansa. Masterton myös vuosi verta nenästä ja korvista iskun seurauksena.. Masterton vietiin sairaalaan, mutta hän menehtyi 30 tuntia myöhemmin aivosiltavammaan palaamatta enää tajuihinsa.
Mastertonista tuli ensimmäinen NHL-ottelussa saadun vamman seurauksena kuollut pelaaja. Hänen kuolemaansa vaikutti osin se, ettei NHL:ssä ollut koskaan pidetty kypäriä, vaikka liigaa oli pelattu jo 50 vuotta. Mastertonin kuolemasta huolimatta kypärien käyttö yleistyi vasta 1970-luvun loppupuolella.
Mastertonin kuolinkaudella alettiin jakaa urheilutoimittajayhdistys PHWA:n perustamaa palkintoa, jonka nimeksi annettiin Bill Masterton Memorial Trophy. Se annetaan pelaajalle, jolla osoittaa sisukkuutta, urheiluhenkeä ja omistautumista jääkiekolle. Ensimmäisenä palkinnon sai Montreal Canadiensin Claude Provost.
Atte Mönkö

Adrian (Atte) Mönkö (7. joulukuuta 1882 Kalvola − 17. toukokuuta 1937 Kotka) oli suomalainen juristi ja Kotkan pormestari.
Atte Mönkön vanhemmat olivat maanviljelijä Kustaa Erland Mönkö ja Vilhelmiina Wilkman. Hän pääsi ylioppilaaksi 1905 Hämeenlinnan lyseosta, suoritti Helsingin yliopistossa oikeustutkinnon 1910 ja sai varatuomarin arvon 1913.
Mönkö toimi aluksi asianajajana Hämeenlinnassa ja Kotkassa. Hänestä tuli 1916 Kotkan kaupunginvaltuuston sihteeri ja samana vuonna Kotkan maistraatin oikeusneuvosmies. Kotkan pormestarina Mönkö oli vuodesta 1920 lähtien. Hän oli Suomen Asianajajaliiton jäsenenä vuodesta 1919.
Atte Mönkö oli naimisissa vuodesta 1916 Sigrid Forssellin kanssa.
Asti Vermanen

Asti Vermanen (1. elokuuta 1892 Rymättylä – 25. helmikuuta 1949) oli suomalainen taidemaalari.
Vermanen opiskeli Turun Taideyhdistyksen piirustuskoulussa 1908–1913. Hänen töitään oli esillä ulkomailla Kööpenhaminassa 1937.
Aiheesta muualla

Suomalaisen kuvataiteen bibliografia : Asti Vermanen
Anneli Saariston parhaat

| Anneli Saariston parhaat Anneli Saaristo |
| --- | --- | --- |

Studioalbumin tiedot
 Julkaistu: 1989
 Levy-yhtiö: Discophon
Anneli Saariston muut julkaisut
|   | Anneli Saariston parhaat 1989 |   |
Anneli Saariston parhaat on Anneli Saariston vuonna 1989 julkaistu kokoelmalevy.
Kappaleet

Olen nainen -  I Am A Woman - (R. Burton / H. Reddy, suom. san. L. Ryömä) - 3'24 (1985)
Evakon laulu - (V. Lavi) - 4'40 (1985)
Kirsikankukka - (I. Murtojärvi / E. Mäkinen) - 3'55 (1987)
Elän hetkessä - (S.-L. Krapinoja-Sass) - 3'39 (1984)
Sä liian paljon vaadit - (E. Tiikasalo) - 3'13 (1984)
Tuuli, laivat ja laulu - (Harri Saksala) - 4'25 (1987)
Sinun kanssasi sinua ilman - (E. Tiikasalo) - 3'32 (1978)
La Dolce Vita - (M. Puurtinen) - 1989
Tyttö ja ilmapallo - (E. Tiikasalo) - 2'57 (1989)
Tyhjät sanat - (J. Alihanka / I.J. Takalo-Eskola) - 2'56 (1984)
Aamun ensi katse - (E. Tiikasalo) - 3'48 (1985)
Katso ruusu minkä teit  (Jaka roza taki ciern) - (W. Korcz / J. Gygan, suom. san. Liisa Ryömä) - 4'35 (1987)
En oo sun ikuisesti - (S.-L. Krapinoja-Sass) - 1'54 (1985)
Viimeinen känni (La ultima Curda) - (C. Castillo / A. Tdroilo, suom. san. S. Sovijärvi - H. Saksala) - 3'01 (1984)
Näin jäätiin henkiin - (M. Puurtinen / E. Mäkinen) - 3'24 (1985)
Audi Sport

Vuoden 2015 Audi R8.
Audi Sport GmbH (aiemmin quattro GmbH) on autovalmistaja Audin osasto, joka valmistaa R ja RS-merkeillä Audin malleja.
Moottoriurheilu

Audi Sport voitti rallin MM-sarjassa valmistajien mestaruuden kausilla 1982 ja 1984. Audi Sport on toiminut Abt Sportslinen kanssa nimellä Audi Sport ABT Formula E Team Formula E -sarjassa sekä DTM-sarjassa, ja Joest Racingin kanssa nimellä Audi Sport Team Joest FIA World Endurance Championship -sarjassa ja Le Mansin 24 tunnin ajossa. Audi Sport on kilpaillut Champion Racingin kanssa nimellä Audi Sport North America American Le Mans Series -sarjassa.
Blood on Blood

| Blood On Blood Running Wild |
| --- | --- | --- |

Studioalbumin tiedot
 Julkaistu: 29. lokakuuta 2021
 Formaatti: CD, vinyyli, digitaalinen
 Kesto: 55.52
 Levy-yhtiö: SPV
Running Wildin muut studioalbumit
| Rapid Foray 2016 | Blood On Blood 2021 |   |
Singlet albumilta Blood On Blood
 ”Diamonds & Pearls” Julkaistu: 13. elokuuta 2021  ”The Shellback” Julkaistu: 24. syyskuuta 2021
Blood On Blood on saksalaisen heavy metal -yhtye Running Wildin 29. lokakuuta 2021 julkaistu studioalbumi.
Kappaleet

Blood On Blood – 4.07
Wings Of Fire – 3.57
Say Your Prayers – 5.14
Diamonds & Pearls – 4.44
Wild & Free – 5.28
Crossing The Blades – 6.00
One Night, One Day – 4.59
The Shellback – 6.11
Wild, Wild Nights – 4.30
The Iron Times (1618 – 1648) – 10.29
Kokoonpano

Rock N’ Rolf - kitara, laulu
Peter Jordan - kitara
Ole Hempelmann - basso
Michael Wolpers - rummut
Arvostelut

Imperiumi: 6½/10
Inferno:
Metalliluola: 7-/10
Soundi:
Aiheesta muualla

Blood on Blood Discogsissa. (englanniksi)
Albumi Blood on Blood Encyclopaedia Metallum -sivustolla (englanniksi)
Bill Mackey

| Bill Mackey> Henkilötiedot |
| --- | --- |
Syntynyt: 15. joulukuuta 1927 Dayton, Ohio, Yhdysvallat
Kuollut: 29. heinäkuuta 1951 (23 vuotta) Winchester, Indiana, Yhdysvallat
Kansalaisuus:   Yhdysvallat
Formula 1 -ura
Aktiivivuodet:  1951
Talli(t):  Hall
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1951
Viimeinen kilpailu:  Indianapolis 500 1951
William 'Bill Mackey' C. Gretsinger Jr. (15. joulukuuta 1927 Dayton, Ohio, Yhdysvallat – 29. heinäkuuta 1951 Winchester, Indiana, Yhdysvallat) oli yhdysvaltalainen moottoriurheilija. Hän osallistui vuoden 1951 Indianapolis 500 -kilpailuun, jossa hän oli 19. Mackey menehtyi Sprint car -kilpailussa vuonna 1951.
Käännös suomeksi
Audi S2

| Audi S2 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  1990–1995
Korimalli:  3-ovinen coupé 4-ovinen sedan 5-ovinen farmari
Luokka:  D-segmentti S-segmentti
Edeltäjä:  Audi Quattro
Teknisesti samankaltaisia:  Audi 80 (B3) Audi 80 (B4) Audi Cabriolet Audi Coupé (B3) Audi RS2
Tekniset tiedot
Moottori:  R5
Iskutilavuus:  2,2 l
Polttoaine:  bensiini
Vetotapa:  neliveto
Vaihteisto:  5-vaihteinen manuaali 6-vaihteinen manuaali
Audi S2 on Audin vuosina 1990–1995 valmistama urheilullinen automalli, joka korvasi Audi Quattron. Se oli ensimmäinen S-mallinimen saanut automalli Audilta.
Ensimmäisenä esitelty kolmeovinen coupé oli urheilullisempi versio Audi Coupésta (B3). Vuonna 1993 esiteltiin myös neliovinen sedan ja farmarimalli Avant, jotka perustuivat Audi 80 (B4) -mallisarjaan. Moottorina autossa oli viisisylinterinen 2,2-litrainen teholtaan 217 hevosvoimaa. Voimansiirtona oli viisivaihteinen manuaalivaihteisto ja quattro-neliveto.
Audi S2 Avant
Syksyllä 1992 moottorin teho nousi 230 hevosvoimaan ja vaihteisto muuttui kuusivaihteiseksi.
Aiheesta muualla

Kuvia tai muita tiedostoja aiheesta Audi S2 Wikimedia Commonsissa
Big Lebowski

| Big Lebowski> The Big Lebowski |
| --- | --- |
 Elokuvan juliste
Ohjaaja:  Joel Coen Ethan Coen
Käsikirjoittaja:  Ethan Coen Joel Coen
Tuottaja:  Ethan Coen
Säveltäjä:  Carter Burwell
Kuvaaja:  Roger Deakins
Leikkaaja:  Joel ja Ethan Coen
Pukusuunnittelija:  Mary Zophres
Pääosat:  Jeff Bridges John Goodman Julianne Moore Steve Buscemi David Huddleston John Turturro
Valmistustiedot
Valmistusmaa:   Yhdysvallat
Tuotantoyhtiö:  Gramercy Pictures
Levittäjä:  Gramercy Pictures Microsoft Store
Ensi-ilta:   8. maaliskuuta 1998  30. lokakuuta 1998
Kesto:  117 minuuttia
Alkuperäiskieli:  englanti
Budjetti:  15 000 000 dollaria
Tuotto:  17 451 873 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Big Lebowski (The Big Lebowski) on vuonna 1998 ensi-iltansa saanut komediaelokuva, jonka ovat ohjanneet Joel ja Ethan Coen. Sen pääosassa on Jeff Bridges, joka esittää Jeffrey ”Dude” Lebowskia, laiskaa losangelesilaista keilaajaa. Muita päärooleja esittävät John Goodman, Steve Buscemi ja Julianne Moore, kun taas sivurooleissa esiintyvät David Huddleston, John Turturro, Philip Seymour Hoffman ja Tara Reid.
Big Lebowskin budjetti oli 15 miljoonaa dollaria, ja se tuotti teattereissa vain hieman yli 17 miljoonaa dollaria. Sittemmin Big Lebowski on saavuttanut kulttimaineen, jonka syntyyn ovat luultavasti vaikuttaneet värikkäät henkilöhahmot, unijaksot ja omaperäinen dialogi, joka ei usein liity juoneen millään tavalla. Vuonna 2002 fanit järjestivät ensimmäiset Lebowski Festit Louisvillessa. Elokuva on synnyttänyt myös uskonnon, dudeismin, jota edustaa kirkko The Church of the Latter-Day Dude.
Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Big Lebowskin kaikkien aikojen 11. parhaaksi komediaksi.
Juoni

Elokuva kertoo laiskasta, työttömästä Jeffrey Lebowskista eli "Dudesta". Hänen harrastuksiinsa kuuluu valkovenäläisten juominen, kannabiksen polttelu sekä keilaaminen ystäviensä Walterin ja Donnyn kanssa. Eräänä päivänä kaksi rikollista ryntää hänen ovestaan sisään ja kovistee Dudea kysellen kadonneista rahoista. Rahoja ei löydy ja toinen miehistä virtsaa Lebowskin matolle. Dude saa tietää, että häntä on luultu pyörätuolissa istuvaksi miljonääriksi "Big" Lebowskiksi. Pilatusta matosta suivaantuneena Dude menee tapaamaan Lebowskia, ja mattoasia saadaan hoidettua, mutta sepä johtaakin Duden uusiin ongelmiin.
Rooleissa

| 0 | 1 | 2 |
| --- | --- | --- |
|  Jeff Bridges  | … |  Jeffrey "Dude" Lebowski   |
|  John Goodman  | … |  Walter Sobchak   |
|  Steve Buscemi  | … |  Theodore Donald "Donny" Kerabatsos   |
|  David Huddleston  | … |  Jeffrey "Big" Lebowski   |
|  Julianne Moore  | … |  Maude Lebowski   |
|  Tara Reid  | … |  Bunny Lebowski   |
|  Philip Seymour Hoffman  | … |  Brandt   |
|  Sam Elliott  | … |  Kertoja/mies baarissa   |
|  Ben Gazzara  | … |  Jackie Treehorn   |
|  Peter Stormare  | … |  Nihilisti   |
|  John Turturro  | … |  Jesus Quintana   |
|  Jon Polito  | … |  Da Fino   |
|  David Thewlis  | … |  Knox Harrington   |
Aiheesta muualla

Big Lebowski Internet Movie Databasessa (englanniksi)
The Big Lebowski Box Office Mojossa (englanniksi)
Bill Fitch

| Bill Fitch> Henkilötiedot |
| --- | --- |
Koko nimi:  William Charles "Bill" Fitch
Syntynyt: 19. toukokuuta 1934 Davenport, Iowa, Yhdysvallat
Kuollut: 2. helmikuuta 2022 (87 vuotta)
Kansalaisuus:   Yhdysvallat
Koripalloilija
Valmennusura
1970–1979 1979–1983 1983–1988 1989–1992 1994–1998:   Cleveland Cavaliers  Boston Celtics  Houston Rockets  New Jersey Nets  Los Angeles Clippers
William Charles "Bill" Fitch (19. toukokuuta 1934 Davenport – 2. helmikuuta 2022) oli yhdysvaltalainen koripallovalmentaja.
Ura

Fitch aloitti koripallon valmentamisen Creightonin yliopistossa, minkä lisäksi hän valmensi Pohjois-Dakotan yliopistoa ja Minnesotan yliopistoa. Vuonna 1970 hän aloitti NBA-valmentajana Cleveland Cavaliersissa. Vuonna 1976 hänet valittiin NBA:n vuoden valmentajaksi. Vuodet 1979–1983 Fitch valmensi Boston Celticsiä, jossa hänet valittiin jälleen vuoden valmentajaksi vuonna 1980. Lisäksi hän saavutti ainoan NBA-mestaruutensa seuran peräsimessä. Bostonin lisäksi Fitch valmensi Houston Rocketsia, New Jersey Netsiä ja Los Angeles Clippersiä, joissa hän ei saavuttanut suurta menestystä.
Anshel Brusilow

Anshel Brusilow (14. elokuuta 1928 – 15. tammikuuta 2018) oli yhdysvaltalainen kapellimestari ja viulisti. Hän aloitti opintonsa 5-vuotiaana ja pääsi Curtis Institute of Musiciin 11-vuotiaana.
Brusilow toimi Dallasin sinfoniaorkesterin ylikapellimestarina vuosina 1970–1973.
Borgundin kirkko (Lærdal)

| Borgundin kirkko Borgund kyrkje |
| --- | --- |
 Kirkko vuonna 2021.
Sijainti:  Lærdal, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1868
Suunnittelija:  Christian Christie
Materiaali:  puu
Istumapaikkoja:  175
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Borgundin kirkko (norj. Borgund kyrkje) on Lærdalin kunnassa Vestlandin läänissä Norjassa sijaitseva puinen pitkäkirkko vuodelta 175.
Kirkkosali
Aiheesta muualla

Kuvia tai muita tiedostoja aiheesta Borgundin kirkko (Lærdal) Wikimedia Commonsissa
Borgward Isabella

Borgward Isabella 1500: kaksiovisena sedan-mallina, jota Suomessakin myytiin.
Borgward Isabella on länsisaksalainen henkilöauto, jota valmistettiin vuosina 1954–1962.
Borgward Isabella Combi
Tuotanto alkoi kesäkuussa 1954. Automallin edeltäjänä oli Borgward Hansa.
Autoa valmistettiin kaksiovisena sedan-mallina sekä coupéna. Myös farmarimalli oli tuotannossa. Borgward-autojen tuotanto päättyi, kun Bremenin liepeillä sijainnut tuotantolaitos teki vararikon.
Automallia myytiin Suomessa 1,5 litran bensiinimoottorilla valmistettuna. 1 490 kuutiosenttimetrin koneella auto saavutti 130 km/h huippunopeuden. 60 SAE-hevosvoiman nelisylinteristä moottoria voitaneen pitää omana aikakautenaan taloudellisena: 8,5 litran keskikulutuksellaan sataa kilometriä kohden. Omapaino oli 1 040 kilogrammaa, ja auto oli rekisteröity viidelle hengelle.
Borgward Isabella Cabriolet
Vuoden 1960 tietämillä auton hinta oli 930 000 Suomen markkaa. (Vuoden 1963 rahauudistuksen jälkeen tämä vastasi 9300 markkaa)
Aiheesta muualla

Kuvia tai muita tiedostoja aiheesta Borgward Isabella Wikimedia Commonsissa
Rare Driver: 1958 Borgward Isabella TS Coupe (englanniksi)
Borgward Isabella 1954–1961 (Arkistoitu – Internet Archive) (englanniksi)
A Borgward Isabella Under Splendid Lights (englanniksi)
Collectible Borgward Isabella 55–61 (englanniksi)
Borgward P100

Borgward P100
Borgward P100
Borgward P100 on iso neliovinen auto, jota valmistettiin Länsi-Saksassa vuosina 1959–1962 ja Meksikossa 1966–1970. Borgward P100 oli ensimmäinen saksalainen henkilöauto, jossa oli ilmajousitus.
Borgward P100:ssa oli kuusisylinterinen 2 240 kuutiosenttimetrin rivimoottori, joka suurin teho oli 73,5 kW / 5 000 (DIN) ja suurin vääntömomentti 158 Nm / 2 200. Autossa oli Hansamatic-automaattivaihteisto. Kiihtyvyys 0–100 km/h kesti 16 sekuntia. Huippunopeus oli 160 km/h.
Autotehdas valmisti Borgward P100-mallia kaikkiaan 2 530 kappaletta vuosina 1959–1961, minkä lisäksi Borgwardin konkurssipesä valmisti vielä 38 yksilöä vuosina 1961–1962.
Borgward-autotehtaan konkurssin jälkeen P100-mallin tuotantolaitteet myytiin Meksikoon vuonna 1963. Vuonna 1966 perustettu Fabrica Nacional de Automoviles SA valmisti vuosina 1966–1970 yhteensä 2 267 Borgward P100-yksilöä. Meksikossa valmistetuissa malleissa ei ollut ilmajousitusta.
Vähäisestä valmistusmäärästä johtuen Suomeen tuotiin tiettävästi vain yksi Borgward P100 vuonna 1960, jonka tiedettiin olevan Espoossa vuonna 1990.
Aiheesta muualla

Kuvia tai muita tiedostoja aiheesta Borgward P100 Wikimedia Commonsissa
Araucaria mirabilis

| Araucaria mirabilis |
| --- | --- |

Fossiili
 Keskijurakausi  PreЄ Є O S D C P T J K Pg N      
Tieteellinen luokittelu
Kunta::  Kasvit Plantae
Kladi::  Siemenkasvit Spermatophyta
Kladi::  Paljassiemeniset Pinophyta
Lahko::  Cupressales
Heimo::  Araukariakasvit Araucariaceae
Suku::  Araukariat Araucaria
Laji::  mirabilis
Kaksiosainen nimi
 † Araucaria mirabilis  (Speg.) Windhausen, 1924; emend. M.G.Calder, 1953 
Katso myös
   Araucaria mirabilis Wikispeciesissä   Araucaria mirabilis Commonsissa 
Infobox OKNimi-testi OK: 
Araucaria mirabilis on jurakautisista fossiileista tunnettu araukariakasvien heimon araukarioiden sukuun luokiteltu esihistoriallinen havupuulaji. Sitä esiintyi Etelä-Amerikassa nykyisen Argentiinan alueella keskijurakaudella noin 160 miljoonaa vuotta sitten. Laji on alun perin kuvattu ainoastaan hyvin säilyneiden fossiilisten käpyjen perusteella, mutta siihen on ehdotettu liitettäväksi muitakin samasta kasvista peräisin oleviksi tulkittuja osia.
Kuvaus

Kasvin on katsottu olleen puu, jonka runko on ollut pysty ja latvus kartiomainen. Nimi Araucaria mirabilis on kuitenkin perinteisesti viitannut ainoastaan käpyihin, kun taas saman kasvin osiksi esitettyjä runkoja ja haaroja on perinteisesti käsitelty muilla nimillä. Esiintymästä tunnetaan myös tyvimukulaa muistuttavia fossiilisia rakenteita, jotka on toisinaan tulkittu saman kasvin siementaimiksi tai puumukuloiksi.
Kuvaus > Kukinnot

Lajituntomerkkinä toimivien emikukintojen eli käpyjen muoto vaihteli pallomaisesta hieman pitkänomaiseen ja munanmuotoiseen: kävyt olivat yleisimmin neljästä kahdeksaan senttimetriä pitkiä sekä suunnilleen yhtä leveitä. Käpy koostui lukuisista paksun rangan ympärille kierteisesti asettuneista käpysuomuista, joista kukin muodostui emilehdestä ja sen kanssa pitkälti yhdiskasvuisesta peitinsuomusta. Käpysuomu oli varhain karisevaa kärkipiikkiään lukuun ottamatta 13–16 millimetriä pitkä ja noin kymmenen millimetriä leveä. Kävyn ulkopinnalle asettuva käpysuomun kilpi oli muodoltaan vinoneliömäinen, ja käpysuomu oli paksun puutuneen siipipalteinen. Kuhunkin käpysuomuun kehittyi yksi vastasuuntainen siemenaihe.
Paksun siemenkuoren suojaama siemen oli keskimäärin kahdeksan millimetriä pitkä ja kolme millimetriä leveä. Siementen sisällä säilyneiden alkioiden perusteella sirkkalehtiä olisi ollut kaksi.
Kävyt muistuttavat suuresti rakenteeltaan ja muodoltaan nykyisin elävän queenslandinaraukarian (Araucaria bidwillii) käpyjä. Alle kymmenen senttimetriä pitkät fossiiliset kävyt olivat kuitenkin selvästi pienempiä kuin nykyisen queenslandinaraukarian kävyt, jotka saattavat kasvaa 30 senttimetriä pitkiksi.
Fossiilinen puunkappale ja käpyjä.
Lajin kävyt olivat pyöreitä.
Cerro Cuadradon kivettyneiden käpyjen sisärakenne on säilynyt.
Luokittelu

Araucaria mirabilis on havupuiden araukariakasvien heimon (Araucariaceae) araukarioiden sukuun (Araucaria) kuuluva havupuulaji. Suvun sisällä laji on toisinaan luokiteltu sektioon Bunya yhdessä nykyisin elävän australialaisen queenslandinaraukarian kanssa. Vuonna 2020 julkaistussa fylogeneettisessa tutkimuksessa Araucaria mirabilis kuitenkin sijoittuu araukarioiden sukupuun tyvelle nykyisin elävien lajien muodostamien sektioiden ulkopuolelle.
Kasvin toi tiedeyhteisön tietoon ensimmäisenä argentiinalainen kasvitieteilijä Anselmo Windhausen, joka oli vuonna 1919 huomannut paikallisten pitävän kivettyneitä käpyjä koriste-esineinä. Carlos Spegazzini kuvasi Cerro Madre y Higan alueelta löydettyjen käpyjen perusteella vuonna 1924 lajin Araucarites mirabilis, kun taas Walther Gothan kuvasi vuonna 1925 Windhausenin Cerro Alton alueelta löytämistä näytteistä lajin Araucaria windhauseni. Myöhemmin vuonna 1931 Windhausen itse käsitteli lajia ensimmäistä kertaa nykyisellä nimellä Araucaria mirabilis. Vuonna 2011 Paula Falaschin johtama tutkimusryhmä kehitti ennallistuksen käpyjä tuottaneesta kokonaisesta puusta laatimatta kuitenkaan laajennettua lajikuvausta pelkkiä käpyjä koskevan vanhemman kuvauksen tilalle.